钦定古今图书集成/理学汇编/学行典/第173卷 > 范节
## 钦定古今图书集成/理学汇编/学行典/第173卷 > 范节

按《武进县志》：“范节，字安伯，少受学于阳明先生，言动
必矩矱。就选铨曹，上书论考课不应拘资格，当事是
之而不能用，授宁德县丞。居官清慎，不随俗俛仰。未
几，挂冠归，临财思义，事亲养志，事兄克恭，割产赡寡
嫂。尝捐粟百斛佐友急而不责券。绝迹公庭，屡以乡
饮征，未尝一赴，人益高之。”